জাতীয় চিত্রশালা (বাংলাদেশ)

জাতীয় চিত্রশালা হচ্ছে বাংলাদেশ শিল্পকলা একাডেমীর একটি ললিতকলা প্রদর্শনীস্থল, যেটি ঢাকার সেগুনবাগিচায় অবস্থিত। এতে দেশের প্রধান প্রধান শিল্পীদের চিত্রকর্ম রয়েছে যাদের মধ্যে আছে জয়নুল আবেদীন এবং কামরুল হাসান।

 ইতিহাস 
বাংলাদেশের স্বাধীনতার পর ১৯৭৪ সালে বাংলাদেশ শিল্পকলা একাডেমি প্রতিষ্ঠিত হয়। দেশের একমাত্র ললিতকলার সংরক্ষক এবং অভিভাবকে এই প্রতিষ্ঠান। ১৯৭৪ সালের নভেম্বর মাসে একাডেমী জাতীয় চিত্রশালা প্রতিষ্ঠা করে।

 কার্যক্রম 
জাতীয় চিত্রশালা, বাংলাদেশ শিল্পকলা একাডেমির পাশে একটি দোতলা ভবনে অবস্থিত। এই ভবনে প্রদর্শনের জন্য প্রদর্শন কক্ষ এবং কর্মশালার জন্য আলাদা কক্ষ রয়েছে যেখানে শিল্পকলার উপর বিভিন্ন কর্মশালার আয়োজন করা হয়। ১৯৭৫ সাল থেকে একাডেমি এখানে দুই বছর পরপর ‘জাতীয় চারুকলা প্রদর্শনী’ আয়োজন করে। এছাড়া জাতীয় চিত্রশালা ও শিল্পকলা একাডেমীর উদ্যোগে ১৯৮২ সাল থেকে ‘দ্বিবার্ষিক এশীয় চারুকলা প্রদর্শনী’ এবং ‘নবীন শিল্পীর চারুকলা প্রদর্শনী’র আয়োজন করা হয়।

চিত্রশালা

তথ্যসূত্র

বহিঃসংযোগ

 সংরক্ষিত পৃষ্ঠা

বিষয়শ্রেণী:১৯৭৪-এ বাংলাদেশে প্রতিষ্ঠিত
বিষয়শ্রেণী:ঢাকার জাদুঘর
বিষয়শ্রেণী:বাংলাদেশের শিল্পকলা
বিষয়শ্রেণী:বাংলাদেশের শিল্পকলা একাডেমি
বিষয়শ্রেণী:জাতীয় চিত্রশালা